CELEX: 32017R2003
Language: lv
Date: 2017-11-08 00:00:00
Title: Komisijas Īstenošanas regula (ES) 2017/2003 (2017. gada 8. novembris), ar ko fludioksonolu apstiprina par 7., 9. un 10. produkta veida biocīdos lietojamu aktīvo vielu (Dokuments attiecas uz EEZ. )

9.11.2017   
            
            
               LV
            
            
               Eiropas Savienības Oficiālais Vēstnesis
            
            
               L 290/7
            
         KOMISIJAS ĪSTENOŠANAS REGULA (ES) 2017/2003
   (2017. gada 8. novembris),
   ar ko fludioksonolu apstiprina par 7., 9. un 10. produkta veida biocīdos lietojamu aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Dānija 2014. gada 8. oktobrī saņēma pieteikumu, kurā lūgts aktīvo vielu fludioksonolu apstiprināt lietošanai tādos 7. produkta veida biocīdos, plēves konservanti, 9. produkta veida biocīdos, šķiedru, ādas, gumijas un polimerizētu materiālu konservanti, un 10. produkta veida biocīdos, celtniecības materiālu konservanti, kuri aprakstīti Regulas (ES) Nr. 528/2012 V pielikumā.
            
         
               (2)
            
            
               2016. gada 5. aprīlī Dānija saskaņā ar Regulas (ES) Nr. 528/2012 8. panta 1. punktu iesniedza novērtējuma ziņojumus kopā ar ieteikumiem.
            
         
               (3)
            
            
               Ņemot vērā kompetentās novērtētājiestādes secinājumus, Biocīdu komiteja 2017. gada 2. martā formulēja Eiropas Ķimikāliju aģentūras atzinumus.
            
         
               (4)
            
            
               Saskaņā ar minētajiem atzinumiem 7., 9. un 10. produkta veida biocīdi, kas satur fludioksonolu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja attiecībā uz to lietošanu tiek ievērotas noteiktas specifikācijas un nosacījumi.
            
         
               (5)
            
            
               Tāpēc ir lietderīgi fludioksonolu apstiprināt lietošanai 7., 9. un 10. produkta veida biocīdos ar noteikumu, ka tiek ievērotas noteiktas specifikācijas un nosacījumi.
            
         
               (6)
            
            
               Fludioksonols atbilst nosacījumiem, pēc kuriem vielas atbilstoši Eiropas Parlamenta un Padomes Regulai (EK) Nr. 1907/2006 (2) kvalificē par ļoti noturīgām, tāpēc apstrādāti izstrādājumi, kuri apstrādāti ar fludioksonolu vai kuros fludioksonols iestrādāts, būtu jālaiž tirgū ar attiecīgu marķējumu.
            
         
               (7)
            
            
               Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno pasākumu izpildei nepieciešamos sagatavošanās pasākumus.
            
         
               (8)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Fludioksonolu apstiprina par aktīvo vielu lietošanai 7., 9. un 10. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 8. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK “Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi
               
            
                  Fludioksonils
               
               
                  
                     IUPAC nosaukums:
                  4-(2,2-difluor-1,3-benzodioksol-4-il)-1H-pirol-3-karbonitrils
                  EK Nr.: nav
                  
                     CAS Nr.: 131341-86-1
               
               
                  950 g/kg
               
               
                  2018. gada 1. aprīlis
               
               
                  2028. gada 31. marts
               
               
                  7
               
               
                  Lai attiecībā uz biocīdiem saņemtu atļauju, izpilda šādus nosacījumus:
                  
                              1)
                           
                           
                              produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                           
                        
                              2)
                           
                           
                              ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš rūpnieciskajiem un profesionālajiem lietotājiem.
                           
                        Lai tirgū varētu laist apstrādātus izstrādājumus, izpilda šādu nosacījumu:
                  persona, kas atbildīga par tāda apstrādāta izstrādājuma laišanu tirgū, kurš apstrādāts ar fludioksonilu vai kurā fludioksonils iestrādāts, nodrošina, ka šā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā minētā informācija.
               
            
                  9
               
               
                  Lai attiecībā uz biocīdiem saņemtu atļauju, izpilda šādu nosacījumu:
                  produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                  Lai tirgū varētu laist apstrādātus izstrādājumus, izpilda šādu nosacījumu:
                  persona, kas atbildīga par tāda apstrādāta izstrādājuma laišanu tirgū, kurš apstrādāts ar fludioksonilu vai kurā fludioksonils iestrādāts, nodrošina, ka šā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā minētā informācija.
               
            
                  10
               
               
                  Lai attiecībā uz biocīdiem saņemtu atļauju, izpilda šādu nosacījumu:
                  produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                  Lai tirgū varētu laist apstrādātus izstrādājumus, izpilda šādu nosacījumu:
                  persona, kas atbildīga par tāda apstrādāta izstrādājuma laišanu tirgū, kurš apstrādāts ar fludioksonilu vai kurā fludioksonils iestrādāts, nodrošina, ka šā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā minētā informācija.
               
            
         (1)  Šajā slejā norādītā tīrība ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.